JÁNOSHALMA VÁROSI ÖNKORMÁNYZAT

EBRENDÉSZETI TELEPÉNEK MŰKÖDÉSI SZABÁLYZATA

**I. fejezet**

**Az Ebrendészeti Telep jogállása és rendeltetése**

1. Az Ebrendészeti Telep (a továbbiakban: Telep), Jánoshalma Városi Önkormányzat megbízásából látja el az ebrendészeti feladatokat Jánoshalma Város közigazgatási területén.

2. A Telep működése során az állatok védelméről és kíméletéről szóló 1998. évi XXVIII. törvény, az élelmiszerláncról és hatósági felügyeletéről szóló 2008. évi XLVI. törvény, a veszélyes és veszélyesnek minősített eb tartásáról és a tartás engedélyezésének szabályairól szóló 35/1997. (11.26.) Korm. rendelet, az állatkísérletek végzéséről szóló 243/1998. (XII.31.) Korm. rendelet, az Állategészségügyi Szabályzat kiadásáról szóló 41/1997. (V 28.) FM rendelet, a kedvtelésből tartott állatok tartásáról és forgalmazásáról szóló 41/2010. (II. 26.) Korm. rendelet, valamint a kóbor állat befogásával, tulajdonjogának átruházásával és elhelyezésével kapcsolatos feladatok részletes szabályairól szóló 785/2021. (XII. 27.) Korm. rendeletnek (**Továbbiakban: Rendelet**) — a Telep tevékenységét érintően — rendelkezéseit irányadónak kell tekinteni.

3. A Telep címe: 6440 Jánoshalma Kecskés tanya 0120/12 hrsz. Helyszínrajz 8. sz. melléklet.

4. Levelezési címe: 6440 Jánoshalma Béke tér 1.

E-mail: ebrendész@janoshalma.hu

Webhely: [www.janoshalma.hu/ebrendészeti](http://www.janoshalma.hu/ebrend%C3%A9szeti)telep

5. Férőhelyek, elhelyezhető egyedszámok:

* Maximálisan elhelyezkedő egyedszám: 20 eb, (udvari kennel)
* Karantén feladatok ellátására ebek részére további 6 udvari kennel áll rendelkezésre

7. Az állatok befogásának módja és eszközei: élőcsapda, befogóbot, gépjármű MAB-483.

6. A Telep szakmai irányítója a közterület-felügyelő, aki osztott munkakörben ebrendész és a Telep vezetője.

7. A Telepen megállapodás alapján Dr. Berta Péter állatorvos látja el az állatorvosi teendőket. (3. sz. melléklet)

**II. fejezet**

**A Telep vezetését, ellátását végzők feladatai**

1. A Telepvezető feladata

1.1. felelős a Telep jogszabályokban meghatározott működéséért,

1.2. irányítja az állatok elhelyezését, ellátását, a telepen dolgozók napi tevékenységének ellátását,

1.3. elkészíti az Telepen dolgozók havi munkaidő beosztását,

1.4. a jogszabályokban meghatározott adatokat szolgáltat, a jelentéseket, beszámolókat készít,

1.5. állatvédelmi jogsértés észlelése esetén jelzéssel él az illetékes állatvédelmi hatóság felé, hogy hatáskörükben a szükséges intézkedéseket tegyék meg,

1.6. szakmai képzésre javaslat megtétele a Jegyző felé, illetve azokon való részvétel,

1.7. a telep fejlesztésére, beruházásokra vonatkozó javaslatok megtétele,

1.8. szakmai továbbképzéseken, konferenciákon való részvétel,

1.9. Telep költségvetési előirányzatának elkészítése, a rendelkezésre álló költségvetés gazdaságos felhasználása,

1.10. elősegíti a Telepet ellátó állatorvos tevékenységének végzését, igazolja az elvégzett állatorvosi teljesítést.

1.11. a Telepen elhelyezett minden állatról a Telepre kerülés sorrendjében a jogszabályban meghatározott adat tartalommal nyilvántartást vezet, és azon az állatokkal kapcsolatos jelentős adatokat és eseményeket folyamatosan feltünteti,

1.12. gondoskodik a karbantartási anyagok beszerzéséről,

1.13. kapcsolatot tart a Kormányhivatal állategészségügyi hatóság és az Ebrendészeti Telep tevékenységében érintett állami és önkormányzati szervekkel, társadalmi szervezetekkel

1.14. az Ebrendészeti Telep technológiai utasításának, a védőruházat és felszerelés alkalmazási szabályainak kidolgozása és alkalmazása

1.15. Ebrendészeti telepre bekerülő állatok Rendeletben meghatározott adatainak honlapon való közlése

1. Állatorvos feladata

2.1. az állatok egészségügyi állapotának rendszeres vizsgálata, a sérült, beteg állatok gyógykezelése,

2.2. a fertőző és parazitás betegségek elleni védekezés szervezése, a Telep járványügyi izolációjának biztosítása,

2.3. a Telepre került állatokat bekerüléskori általános klinikai vizsgálata, szükség szerinti megelőző és gyógyító kezelése,

2.4. gondoskodik az ismeretlen előéletű, valamint a beteg, vagy a betegségre gyanús állatok elkülönített elhelyezéséről és megfigyeléséről,

2.5. a Telep „Állatorvosi napló”-ban a jogszabályban előírtak szerint bejegyzést tesz a Telepen lévő állatok egészségügyi állapotáról, az állatokon történt beavatkozásokról és a felhasznált anyagokról,

2.6. döntést hoz az állat elaltatásáról, gondoskodok annak állatvédelmi szempontból aggálymentes végrehajtásáról, a hatályos jogi szabályozás figyelembevételével

2.7. a Telepen megfigyelés alatt bármely okból elhullott, illetve megfigyelés közben veszettségre utaló tüneteket mutató és ezért elaltatott állatok tetemeit vizsgálat céljából kísérőirattal együtt az Állategészségügyi Intézetbe küldi

2.8. gondoskodik a gyógyszer-, esetleg kábítószer, oltóanyag, szakszerű tárolásáról, a felhasználásáról, állatorvosi munkanaplóba történő dokumentálásáról,

1. A Telepen dolgozók feladatai

3.1 gondoskodnak a Telepen lévő állatok szakszerű, az előírásoknak megfelelő elhelyezéséről, gondozásáról, ápolásáról, élelmezéséről (etetés, friss vízzel való ellátás), egészségük megóvásáról,

3.2 a kennelek, kifutók, stb. napi tisztán tartásáról,

3.3 a hulladékokról szóló jogszabály szerint gondoskodnak az állati ürülék tárolásáról, szerződött szolgáltatóval történő elszállíttatásáról,

3.4 gondoskodnak a város belterületén a kóbor ebek befogásáról a 785/2021. (XII. 27. ) Kormányrendeletben meghatározottak szerinti módon és a fenntartó által biztosított eszközökkel (befogó hurkos bot, élve fogó állatcsapda), melyről nyilvántartást vezet (4. sz. melléklet) Az állatok befogásához nem használhat olyan eszközt, állatgyógyászati szakanyagot melynek tartását, viselését, használatát, állaton való alkalmazását egyéb jogszabály, állatorvosi szakképesítéshez, illetve egyéb engedélyekhez köti (pl. kábító fegyver használata).

3.5. állatok befogását a munkabaleset megelőzése és az esetleges segítségnyújtás biztosíthatósága érdekében kizárólag segítséggel együtt hajthatják végre! Az ebrendész munkavégzése során veszély vállalására nem kötelezhető!

3.6 a jogszabályban meghatározottak szerint megkísérlik a befogott ebek gazdáinak felkutatását és értesítését, majd jelentkezése esetén részére a tartási, illetve a szállítási költségek megtérítése, ellenébenaz ebet kiadja. Amennyiben gazdájának nyilatkozata szerint az állat 365 napon belül nem részesült védőoltásban, úgy gondoskodik — a tulajdonos költségére — az eb veszettség elleni beoltásáról, valamint féregtelenítő kezelésben való részesítéséről,

3.7 a telep ügyfélfogadási idejében köteles a Telepen a látogatókat az állategészségügyi és balesetvédelmi előírások betartatása mellett fogadni, részükre a szükséges tájékoztatást megadni,

3. 8. végzi az állatok szükségessé váló — az állatvédelem követelményeinek megfelelő szállítását,

3.9 elhelyezi az állatokat állatfajonként elkülönítetten, számozott ketrecekben, kennelekben, gondoskodik az állatok azonosíthatóságáról,

3. 10. gondoskodik a keletkező iratok meglétéről, sérülés, keveredés megelőzését biztosító módon való tárolásáról,

3.11 gondoskodik a megfigyelés alatt álló állatok külön ketrecben való tartásáról,

3.12 ismeretlen előéletű kutyát és macskát legalább 14 napig elkülönítetten tartja, az állategészségügyi előírások alapján, elhelyezésüket, ellátásukat és Őrzésüket a jogszabályban meghatározott feltételekkel biztosítja,

3.13 a hatóságok által jogerősen elkobzott ebek elszállítása, illetve átvétele,

3.14. az állategészségügyi hatóság rendelkezésére, gondoskodik az embert mart, veszettség szempontjából aggályos eb 14 napos megfigyeléséről, valamint az embert mart, veszettségre, veszettség fertőzöttségre gyanús eb 90 napos hatósági megfigyeléséről az állategészségügyi előírások betartásával,

3.15 a Telepre bekerült állatokat az állatorvossal megvizsgáltatja, közreműködik a szükség szerinti külső és belső parazitáktól mentesítésben, valamint védőoltás beadásában,

3.16. gondoskodik az állatok oltásra vagy gyógykezelésre történő előkészítéséről

3.17. gondoskodik az állatorvos szakmai utasítása alapján a fertőtlenítések elvégzéséről,

3.18. ebzárlat idején az illetékes állatorvos által megállapított időközökben a zárlat alatt álló területet köteles bejárni, a gazdátlanul kóborló ebeket köteles befogni,

3.19. részt vesz az állatok gazdához való közvetítésében,

3.20. gondoskodik munkaidőben a Telep biztonságos őrzéséről, a telep bejáratainak zárva tartásáról. A Telepre való belépést nem engedélyezheti ittas, láthatóan alkohol, vagy egyéb tudatmódosító szer hatása alatt álló személy/személyek számára,

3.21. betartja és a telepre belépőkkel betartatja a munka, tűz- és környezetvédelemmel kapcsolatos előírásokat a balesetek, rendkívüli események elkerülése érdekében, a belépőkről a telep „Látogatási naplóban” nyilvántartást vezet,

3.22. rendkívüli esemény bekövetkezése esetén értesíti a telepvezetőt, és haladéktalanul végrehajtja az ilyen esetekre előírt feladatokat (pl.: tűzoltók, mentők, rendőrség értesítése),

3.23. A személyi használatra kiadott és átvett technikai eszközért (gépjármű, mobiltelefon, stb.) és azok állagának megőrzéséért teljes anyagi felelősséggel tartozik,

3.24. munkavégzéskor a részére biztosított és rendszeresített védőruházatban (munkaruha) köteles munkáját végezni.

3.25. gondoskodik a veszélyes hulladékok tárolásáról, azok megsemmisítéséig,

3.26. fenntartja az udvar, és egyéb helyiségeinek valamint a Telep környezetének rendjét, tisztaságát,

3.27. figyelemmel kíséri és jelzi a Telepen lévő eszközök, berendezései tárgyak meghibásodását, gondoskodik a Telepen elhelyezett állatok biztonságáról, az anyagi javak megőrzéséről, takarékos és szakszerű használatáról, valamint a szakipari tevékenységet nem igénylő karbantartásáról (ketrecjavítás, zárjavítás, kennel téliesítés, (szalmával kibélelését) festés, javítás, stb.)

3.28. Köteles a kapott utasítást, közreműködésre felkérést, ebrendészeti feladat végrehajtását megtagadni, ha annak teljesítésével bűncselekményt, illetve szabálysértést valósítana meg, saját vagy más személy életét, testi épségét vagy egészségét veszélyeztetné.

3.29.. Az előző pontban leírtakat akkor is megtagadhatja, ha annak teljesítése az életét, egészségét vagy testi épségét közvetlenül veszélyeztetné, vagy jogszabályba ütközne.

**III. Fejezet**

**Az állatok fogadásának, elhelyezésének és kiadásának rendje**

1. a Telepre bekerült állatokat az állatorvossal haladéktalanul meg kell vizsgáltatni, szükség szerint a külső és belső parazitáktól mentesíteni, valamint védőoltásban részesíteni,
2. az állatokat állatfajonként és nemenként elkülönítetten kell elhelyezni, számozott kennelekben,
3. a megfigyelés alatt álló állatok csak külön kennelben tarthatók,
4. a szabadban, udvaron, a Telep környékén a befogott állatokat még kötve sem lehet tartani,
5. ismeretlen előéletű kutyát legalább 14 napig elkülönítetten kell tartani az llategészségügyi előírások alapján,
6. ismeretlen előéletű állat csak 14 napos megfigyelés kedvező eredményének megállapítása, a szükséges védőoltások elvégzése, valamint az állatot azonosító elektronikus transzponderrel (bőr alá ültetett mikrochip) történő megjelölése után adható ki,
7. az állatok kiadása előtt a Telepvezető köteles megállapítani, hogy megvannak-e a kiadás feltételei,
8. az állat kiadásával kapcsolatos iratnak a következő adatokat kell tartalmaznia:

8.1. az átvevő neve, címe,
8.2. az állat egészségügyi állapota,
8.3. az állat fajtája, faja, neme, színe, kora,
8.4. védőoltás(ok) megnevezése, időpontja, az oltási bizonyítvány(ok) nyilvántartási száma,
8.5. azonosító elektronikus transzponder (bőr alá ültetett mikrochip) sorszáma,
8.6. az átvevő kötelezettség vállalása arra vonatkozóan, hogy az állat tartásáról, élelmezéséről és elhelyezéséről megfelelően (biológiai szükségleteknek megfelelően) gondoskodik,

8.7. az átvevő az állat ivartalanításáról gondoskodik (6. sz. melléklet)

**IV. fejezet**

 **A Telepen elhelyezett állatok nyilvántartása**

1. a Telepen elhelyezett minden állatról – a Telepre kerülés sorrendjében – sorszámmal ellátott nyilvántartást kell azonnal, napra készen kiállítani és azon az állatokkal kapcsolatos jelentős adatokat és eseményeket folyamatosan fel kell tüntetni,
2. a rendszeresített nyilvántartási kartonon az alábbi adatokat (bejegyzéseket) kell felvezetni (5. sz. melléklet):
2.1. a kennel számát,
2.2. az állat faját, fajtáját,
2.3. az állat nemét,
2.4. az állat színét, megkülönböztető jegyeit,
2.5. az állat körülbelüli életkorát,
2.6. bekerülési idejét (év, hó, nap),
2.7. kitől került be az állat,
2.8. honnan került be az állat,
2.9. a megtalálás helye, körülményei,
2.10. azonosító elektronikus transzponderrel (bőr alá ültetett mikrochip) rendelkező állat esetén, annak sorszáma,
2.11. megfigyelés kezdete,
2.12. a megfigyelés utolsó időpontja,
2.13. oltás(ok) dátuma,
2.14. az állat egyedi nyilvántartási száma,
2.15. az állat kiadásának ideje, kiadást végző megnevezése, aláírása,
2.16. átvevő neve, címe,
2.17. az átvevő nyilatkozata arra vonatkozóan, hogy hol fogja tartani az állatot, és betartja az érvényben lévő állatvédelmi rendelkezéseket, gondoskodik az állat ivartalanításáról (6. sz. melléklet)
2.18. az engedély ügyiratszáma,
2.19. az állat elhullásának ideje, oka,
2.20. egyéb megjegyzések.

**V. fejezet**

 **A Telep működési szabályai**

1. **Állategészségügyi feladatok**

1.1. az I. fejezet 1. pontjában meghatározott illetékességi területen a kóbor ebek befogásával, őrzésével, gondozásával, értékesítésével, végső esetben ártalmatlanná tételével kapcsolatos feladatok ellátása,
1.2. a kóbor állatok befogását a Telepvezető és a telepen szolgálatot teljesítők (közbiztonsági referens, mezőőr) végzik a feladatra rendszeresített gépjárművével egyrészt lakossági bejelentések, kapcsolattartói jelzések alapján
1.3. a lakossági bejelentések alapján történő befogásokat a bejelentést követő 24 órán belül meg kell kísérelni, és ahhoz a bejelentőt együttműködésre kell felkérni,
1.4. sikertelen befogás esetén az adott területet fokozott ellenőrzés alatt tartja és amennyiben ingatlanról kijáró ebek által okozott problémáról van szó, a Telepvezető jelzi a települési jegyzőknek a veszélyeztetés kutyával, illetve a helyi állattartási szabályok megszegése szabálysértés elkövetésének megalapozott gyanúját
1.5. közintézmények (iskola, óvoda, bölcsőde), közforgalmú utak, terek környékén előforduló agresszív kóbor ebek befogását haladéktalanul meg kell kísérelni és a kísérletet mindaddig folytatni kell, amíg az eredményre nem vezet,
1.6. üzemi területeken (pl.: Magyar Államvasutak, gazdálkodó szervezetek) a kóbor ebek befogását akkor kell megkísérelni, ha az adott terület tulajdonosa (használója) azt írásban – sürgős esetben e-mailen, vagy telefonon – kéri és egyben kötelezettséget vállal a munkavégzés feltételeinek biztosítására,
1.7. a kóbor ebek befogását az állatok kíméletével kell végrehajtani
1.8. a befogott ebeket – amennyiben gazdájuk nem jelentkezik értük – minimum 45 napig kell a Telepen tartani, elhelyezésüket, ellátásukat és őrzésüket a jogszabályban meghatározott feltételekkel kell biztosítani,
1.9. a befogott állat telepre kerülését követő 24 órán belül meg kell kezdeni a befogott ebek gazdáinak felkutatását és értesítését, majd jelentkezése esetén részére – a tartási költségek megtérítése, valamint kötelező oltás igazolása ellenében – az ebet ki kell adni, miután megfizette valamennyi, a kutya vonatkozásában a Telepnél felmerült költséget. (1. sz. melléklet) Amennyiben gazdájának nyilatkozata szerint az állat 365 napon belül nem részesült védőoltásban, az ebet veszettség ellen be kell oltani, és féregtelenítő kezelésben kell részesíteni,
1.10. a befogott ebekről nyilvántartást kell vezetni,
1.11. a ki nem váltott ebekkel a Telep a vonatkozó jogszabályi előírások betartásával szabadon rendelkezik, ennek során a külön meghatározott időn túl (a befogástól számított 45 nap elteltével) az állatokat értékesítheti az állategészségügyi előírások (védőoltás, féregtelenítés) betartása mellett.

1.12. eb tulajdonjogát átruházni csak az állatot azonosító elektronikus transzponderrel (bőr alá ültetett mikrochip) történő megjelölése után lehet,
1.13. az állategészségügyi hatóság rendelkezésére az embert mart, veszettség szempontjából aggályos eb 14 napos, valamint az embert mart, veszettségre vagy veszettség fertőzöttségre gyanús eb 90 napos hatósági megfigyelés alatt kell tartani,
1.14. a Telepen megfigyelés alatt bármely okból elhullott, illetve megfigyelés közben veszettségre utaló tüneteket mutató és ezért elaltatott állatok hulláit vizsgálat céljából kísérőirattal együtt az Állategészségügyi-és Élelmiszerellenőrzési Állomáshoz kell küldeni,
1.15. amennyiben az elhullott állat tetemének tulajdonosa ismerté válik (pl.: elektronikus transzponderrel megjelölt eb), a tulajdonos valamennyi felmerült költséget köteles megtéríteni,
1.16. a hatóságok által a Telep illetékességi területén jogerősen elkobzott állatok elszállítása, illetve átvétele,
1.17. az elkobzott eb volt tulajdonosának nem adható vissza,
1.18. abban az esetben, ha a Telepen lévő állatok száma eléri a maximális létszámot, és 45 napnál régebben tartózkodik a Telepen olyan állat, melynek nem sikerült felkutatni a gazdáját, iránta tulajdonba vételi igény nincs, menhely nem fogadta be, az állatorvos döntése alapján elaltatásra kerülhet,
1.19. az elaltatásokat kizárólag az állatorvos végezheti, gondoskodni kell arról, hogy az állat életének kioltása szakszerű gyorsasággal és a legkisebb szenvedéssel járjon, az állatorvos döntésének okait, idejét az állat nyilvántartó lapján rögzíteni kell.

1. **Takarítási és fertőtlenítési szabályok**
2. A Telep takarítása az ebrendész és a Telepen dolgozók feladata, akik az elvégzett takarítási, fertőtlenítési munkálatokról takarítási naplót kötelesek vezetni.
3. Használat közben a kennelek takarítását napi rendszerességgel kell elvégezni.
4. A takarítás történhet a kennel padozatának szárazon tartásával, söpréssel, illetve szükség esetén vizes felmosással.
5. Az ebek elszállítása után minden esetben a kennel teljes körű takarítása, fertőtlenítése történik. A fertőtlenítés a kennelek nagynyomású tisztítóval történő átmosása után klórmeszes felszórással történik.
6. Használaton kívüli kennelek takarítása havi egy alkalommal, azok felseprésével, kötelező.
7. **Állatok ellátásának szabályai**
	1. Napi egyszeri élelemmel való ellátás az állatok méretének megfelelően
	2. Folyamatos ivóvízzel való ellátottság biztosítása
	3. Nyári időszakban legalább három alkalommal kell megfelelő mennyiségű friss ivóvizet biztosítani
8. **Állati tetemek, állati eredetű melléktermékek ideiglenes tárolása**
	1. Keletkezett hulladék, trágya zárt tárolóban kerül tárolásra az elszállításáig
	2. Takarítás során keletkezett szennyvíz zárt tárolóba kerül bevezetésre, onnan szippantással kerül elszállításra
	3. Keletkezett állati tetem, azonnal a szomszédos állati hullagyűjtő telepre kerül átszállításra
9. **Honlapon való megjelenés adattartalma**
10. szolgáltatási körzet
11. az elérhetőségek (telefonszám, e-mail-cím),
12. az ebrendészeti telep címe, nyitvatartási rendje és működési szabályzat,
13. Rendelet a 8. § (4) bekezdése szerinti díjjegyzék (1. sz. melléklet)
14. az ebrendészeti telepre évente bekerült, örökbe adott és a Rendelet 7. § i) pont ia) alpontja szerint kioltott életű kóbor állatok száma,
15. Rendelet 3. § (4) bekezdése szerinti megállapodás alapján az örökbefogadási megállapodás mintapéldánya, (2. sz. melléklet) valamint
16. legkésőbb a bekerülést követő első munkanapon az ebrendészeti telepre bekerült állatról a bekerülést követően legalább egy fénykép, melyről az állat felismerhető, alatta feltüntetve - befogás pontos helyét, idejét,
* az állat ivarát, ismertetőjegyeit, viselkedésének alapvető jellemzőit,
* Rendelet 3. § (4) bekezdése szerinti megállapodás alapján azt az időpontot, amikortól az állat örökbe adható, valamint
* Rendelet a 3. § (4) bekezdése szerinti megállapodás szerint az időpontot, amikor az elhelyezés eredménytelensége esetén a kóbor állat életét úgy kívánja, hogy ki lehet oltani.

**Az ebrendészeti telep a Rendelet (3) bekezdés g) pontja szerinti adatokat mindaddig közzéteszi honlapján, amíg az állat örökbe fogadható.,**

**VI. fejezet**

**A Telep ügyfélfogadási rendje**

1. A Telep ügyfélfogadási ideje:
* Hétköznapokon 9-11 óráig
* Hétköznap, hétvégén és ünnepnapokon 8-20 óráig telefonos ügyelet a +36-30-565-37-80 telefonszámon érhető el.
1. Egyéb időpontban előzetes telefonon, vagy egyéb módon történt bejelentkezés, időpont egyeztetés alapján, a telepen a látogatás rendjét a kifüggesztett **„Látogatási rend”** szabályozza**.**

**VII. fejezet**

**Óvó, védő előírások**

1. Rendkívüli esemény, bekövetkezése esetén a Telepvezető értesíti az esemény jellegétől függően az eljáró hatóságokat és haladéktalanul végrehajtja az ilyen esetekre előírt feladatokat (pl.: tűzoltók, mentők, rendőrség értesítése, járványügyi megelőző intézkedés, stb.).

2. Rendkívüli eseményt képez minden olyan esemény, amely a Telep zavartalan működését, a munkatársak és az ügyfelek életét és testi épségét, valamint a Telep anyagi javait és eszközeit veszélyezteti. Így különösen:

* a tűz, robbanás és elemi csapás, súlyos, nyolc napon túl gyógyuló sérülést, vagy halált okozó munkahelyi baleset,
* az ügyfelet érő sérülést okozó baleset,
* a Telep alkalmazottját ért támadás vagy annak kísérlete,
* munkavégzés során okozott vagy elszenvedett közlekedési baleset,
* hatósági állatorvosi beavatkozást igénylő állategészségügyi körülmény, járványveszély.
1. Rendkívüli esemény bekövetkezése miatt a telep ideiglenes vagy végleges kiürítésére a Telep „**Kiürítési tervében”** leírtak az irányadóak. (7. sz. melléklet)

**VIII. Fejezet**

**Záró rendelkezés**

1. Jelen szabályzat 2025. június 1-én lép hatályba.

|  |  |
| --- | --- |
| Dr. Rennerné Dr. Radvánszki Anikójegyző | Lengyel Endrepolgármester |

**1.** **számú melléklet**

**Állategészségügyi és ebrendészeti díjak alkalmazása**

1. Ebrendészeti szolgálat által befogott kóbor ebek, illetve hatósági megfigyelés alávont egyéb kisállatok tulajdonosnak történő visszaadása esetén a tartási költség:

Kutyabefogás 5.000 Ft/eb
Kiszállás, szállítás költsége 4.000 Ft/ alkalom
Napi tartási díj – etetés és gondozás – 1000 Ft/nap/eb
Állatorvosi költség 10.700 Ft/eb

Chip: 6000 Ft/eb

Az árak nettó árak, az áfát nem tartalmazzák.

1. **sz. melléklet**

ÖRÖKBEFOGADÁSI MEGÁLLAPODÁS

mely létrejött egyrészről a Jánoshalma Városi Önkormányzat (Jánoshalma Béke tér 1. képviseli: Lengyel Endre polgármester), mint örökbeadó – a továbbiakban Örökbeadó –,

másrészről ………………………………………………….. ……………………………. sz. altti lakos mint örökbefogadó – a továbbiakban örökbefogadó – között az alábbi helyen és időben, az alábbi feltételek mellett.

1.Örökbeadó örökbe adja, Örökbefogadó örökbe fogadja az alábbiakban leírt állatot, és vállalja, hogy ellátásáról felelősen gondoskodik, az eb tartására, gondozására, élelmezésére vonatkozó szakmai tájékoztatást és az örökbeadás általános szabályait elfogadja, azokat betartja.

 Eb neme:

 Eb színe(megkülömböztető jegye):

 Eb körülbelüli életkora:

 Oltási könyv száma:

2. Örökbefogadó vállalja, hogy az állatvédelmi törvényben és a kedvtelésből tartott állatok tartására vonatkozó kormányrendeletben leírt kívánalmakat, valamint a helyi önkormányzati állattartási rendeletekben foglaltakat megismeri, és magára nézve kötelezőnek ismeri el.

3. Örökbefogadó kijelenti, hogy a kutyatartás szempontjából lényeges kérdésekre (életvitel, lakóhely, szokások, elképzelések) a valóságnak megfelelően válaszolt, hiszen az örökbeadás célja, hogy az állat megfelelő helyre, gondos gazdához kerüljön.

4. Örökbefogadó hozzájárul ahhoz, hogy Örökbeadó a kutyatartás körülményeit Örökbefogadó lakhelyén ellenőrizze és vállalja, hogy a magát megfelelően igazoló, az Önkormányzati Ebrendészeti Telep megbízásából eljáró személynek biztosítja a lakhelyre bejutást, a tartás helyszíni ellenőrzését. Örökbeadó az ellenőrzést köteles Örökbefogadó lehető legkisebb zavarásával elvégezni. Az ellenőrzés eredményéről a felek jegyzőkönyvet írnak alá.

5. Örökbeadó és Örökbefogadó egybehangzóan kijelenti, hogy a kiválasztott eb megkapta a szükséges védőoltásokat és microchippel látták el. Örökbefogadó vállalja, hogy a kutya chipjéhez tartozó regisztrációs adatait az állatorvosnál minden változás esetén (cím, telefonszám) aktualizálja. Örökbefogadó jelen megállapodás aláírásával egyidejűleg átvette a személyazonosító igazolványának alapján kiállított oltási könyvet.

6. Örökbefogadó elfogadja az előírt állategészségügyi kötelezettségeket (kombinált és veszettség elleni védőoltások, külső és belső parazitamentesítés stb.) valamint azt, hogy az állatmegbetegedése esetén haladéktalanul állatorvoshoz fordul. Az eb ivartalanítási kötelezettséggel adható örökbe, melynek elvégzéséről az örökbefogadó, az örökbefogadástól számított 30 napon belül az állat ivartalaníttatása kötelező és a műtétet végző állatorvos által kiállított igazolást köteles megküldeni az Örökbeadó részére.

7. Örökbefogadó az állatot megtekintett állapotában, fertőző betegségek látható tüneteitől mentesen veszi át örökbeadótól. Amennyiben hét napon belül betegség tünetei mutatkoznának, haladéktalanul vissza kell hozni gyógykezelésre az örökbefogadás helyszínére. Az örökbefogadástól számított két héten belül telefonos vagy személyes konzultációs lehetőséget biztosítunk az állat egészségügyi állapotára vonatkozóan. Telefonos konzultáció a +36-30-565-3758-as telefonszámon kérhető.

8. Örökbeadó állat előéletét és szokásait érintő értesüléseket Örökbefogadó rendelkezésére bocsátotta. Ezek az adatok az előző tulajdonos által nyújtott felvilágosításon, illetve az állat gondozóinak, állatorvosainak saját tapasztalatain alapulnak, ezért azok megbízhatóságáért Örökbeadó felelősséget nem vállal.

9. Örökbeadó tájékoztatja Örökbefogadót, hogy a felelős kutyatartás szabályainak súlyos megszegése esetén hivatalos eljárást. kezdeményez ellene.

10. A kutya bármilyen módon történi elidegenítése kizárólag akkor lehetséges, ha Örökbefogadó életkörülményeiben olyan negatív változás áll be, ami az ebtartást ellehetetleníti. Ebben az esetben Örökbeadó a kutyát köteles az Ebrendészeti Telepre, más felelős állattartóra bízni, vagy kutyamenhelyre szállítani.

11. Örökbefogadó kijelenti, hogy nem használja az állatot szaporításra vagy tenyésztési célra, a tartását biztonságosan elkerített helyen, vagy házban/lakásban biztosítja, a kutyát tartósan láncra nem köti, és az állat eltűnését 24 órán belül jelenti az Örökbeadónak.

12. Felek kijelentik, hogy az örökbefogadási eljárás költségeit, …………. Ft-ot, azaz ……………………………………… Forintot – amely az állat kezelésével (oltások, microchip, külső és belső parazitamentesítés) kapcsolatos minimális költségeket jelenti – Örökbefogadó számla ellenében megfizette. Minden, az örökbefogadott állat tartásával kapcsolatos további költség Örökbefogadót terheli.

13. Felek a Megállapodás teljesítése során kötelesek együttműködni és az esetleges vitás kérdéseket egyeztetés útján rendezni. A jelen megállapodásban nem tárgyalt kérdésekben a felek a hatályos Ptk. rendelkezéseit tekintik irányadónak.

14. Jelen megállapodás 2 példányban/ 2 számozott oldalon készült. Felek jelen megállapodást elolvasták, annak tartalmát közösen értelmezték, majd elolvasás után egyetértőleg aláírják.

Jánoshalma, ……… év ………….. hónap …………nap

Örökbeadó Örökbefogadó

1. sz. melléklet

**Megbízási szerződés**

Amely létrejött

egyrészről **Jánoshalma Városi Önkormányzat** mint Megbízó (képviseli: Lengyel Endre polgármester, székhelye: Jánoshalma Béke tér 1. adószáma: 15724911-2-03, a továbbiakban: Önkormányzat)

másrészről **Dr. Berta Péter**. (székhelye: Jánoshalma Kiss E. u. 117. u. 3., adószáma:78605589-1-23 , számlaszám 11773322-82075617) (a továbbiakban: Megbízott)

- a továbbiakban együtt: Felek –

között az alábbi feltételek szerint:

1. Jánoshalma Városi Önkormányzat Képviselő-testülete 82/2025. (III.25.) számú határozatával felhatalmazta a Polgármestert jelen megállapodás megkötésére, melynek célja a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII. 27.) Korm. rendeletben foglalt szolgáltató állatorvosi feladatok ellátásának biztosítása, összhangban a jánoshalmi Ebrendészeti Telep működési szabályzatával.
2. A felek megállapodnak abban, hogy a 2025. június 1. napjától az alábbi állatorvosi költségeket fizeti meg az Önkormányzat (nettó árak):
* Általános vizsgálat: 4.000 Ft
* Egészségügyi könyv: 500 Ft
* Kötelező oltás: 6.000 Ft
* Féregtelenítés: 200 Ft
* Chip: 6.000 Ft
* Altatás 15.000 Ft
1. A Megbízott feladatai:
	1. ellenőrzi az állatoknak a Telepen történő elhelyezését és gondozását, ellátja az ezzel kapcsolatos szaktanácsadást;
	2. az állatok egészségügyi állapotának rendszeres vizsgálata, a sérült, beteg állatok gyógykezelése;
	3. a fertőző és parazitás betegségek elleni védekezés szervezése, a Telep járványügyi izolációjának biztosítása;
	4. a Telepre került állatokat megvizsgálja, veszettség elleni oltással ellátja és szükség szerint megelőző és gyógyító kezelésben részesíti
	5. a szerződő felek a tárgyévre vonatkozó finanszírozási költségekről minden év február 28. napjáig megállapodnak.
	6. nyilvántartást vezet a Telepen lévő állatok egészségügyi állapotáról, az állatokon történt beavatkozásokról és a felhasznált anyagokról;
	7. döntés az eb elaltatásáról, gondoskodás annak állatvédelmi szempontból aggálymentes végrehajtásáról, a hatályos jogi szabályozás figyelembevételével. Az elaltatásokat kizárólag az állatorvos végezheti. Az állatorvos döntésének okait, idejét az eb nyilvántartó lapján rögzíteni kell;
	8. az állatok kiadására való alkalmasságának megítélése, a kiadásra való felkészítés;
	9. nyilvántartást vezet az e célra rendszeresített naplóban a vizsgálatok, kiszállások időpontjáról;
	10. a munkavégzés során szerzett tapasztalatok és információk alapján javaslatot tehet az üzemeltetőnek az állategészségügyi szempontú hiányosságok megszüntetésére;
2. Felek esetleges jogvitáik rendezésére kikötik a Kiskunhalasi járásbíróság illetékességét.
3. A Felek jelen megbízási szerződést, mint akaratukkal mindenben megegyezőt jóváhagyólag aláírják.

Jánoshalma 2025. május 13.

|  |  |
| --- | --- |
| Lengyel Endre sk.polgármester | Dr. Berta Péter sk.állatorvos |

Jogi ellenjegyzés: 2025.05.13.

 Dr. Rennerné Dr. Radvánszki Anikó sk.

 jegyző

Pénzügyi ellenjegyzés: 2025.05.13.

 Horváth Lászlóné sk.

 pénzügyi csoportvezető

1. sz. melléklet

BEFOGÁSI NAPLÓ JÁNOSHALMA

|  |  |  |  |  |  |
| --- | --- | --- | --- | --- | --- |
| Dátum  | Befogás helye | Befogás ideje | Állat jellemzői | Veszettség jele (igen/nem) | Aláírás |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

1. sz. melléklet

|  |
| --- |
| **Jánoshalma Ebrendészeti Telep Nyilvántartó lap Sorszám: /**  |
| **Kennel száma:**  |
| Faj, fajta: |   |
| Neme |   |
| Színe, megkülönböztető jegyei |   |
| Életkora |   |
| Bekerülés ideje (év, hó, nap) |   |
| Kitől került be |   |
| Honnan került be |   |
| Megtalálás körülményei |   |
| Transzponder sorszáma |   |
| Megfigyelés kezdete |   |
| Megfigyelés vége |   |
| Oltások dátuma |   |
| Egyedi nyilvántartási száma |   |
| Kiadásának ideje |   |
| Kiadást végző neve |   |
| Kiadást végző aláírása |   |
| Átvevő neve, címe |   |
| Átvevő nyilatkozata az ivartalanításról |   |
| Engedély száma |   |
| Állat elhullásának ideje, oka |   |
| Egyéb |   |

1. sz. melléklet

**Nyilatkozat Ivartalanítási Kötelezettségről**

Alulírott ………………………………………………………………………………….. sz. alatti lakos nyilatkozom, hogy a Jánoshalmi Ebrendészeti telepről …………………………. napján részemre kiadott ……………………………………………………………………….. transzponderszámú ebet 30 napon belül ivartalaníttatom, melyről az állatorvosi igazolást az ivartalanítástól számított 5 napon belül köteles vagyok a telepen bemutatni, vagy e-mail útján eljuttatni.

Az eb tartási helye:

Ha fenti kötelezettségemnek nem teszek eleget, köteles vagyok az ebet visszaszolgáltatni a telepre.

Nyilatkozom továbbá, hogy betartom a hatályos állatvédelmi jogszabályokban foglaltakat.

Jánoshalma, ………………………………………………..

 ……………………………………

 átvevő

1. sz. melléklet

**Felszámolási, kiürítési terv**

Bármely okból való megszűnés esetén az Ebrendészeti telep felszámolását az alábbi rend szerint kell végrehajtani:

* 1. Új szolgáltatóval való szerződéskötés
	2. Meglévő szolgáltatás nyújtásának (kóbor ebek befogása) megszűntetése
	3. Az örökbefogások szorgalmazása
	4. Amennyiben az örökbeadás sikertelen, a telepen maradt ebek átadása bármely befogadó szervezet részére
	5. Végső esetben az állatorvosi felügyeletet ellátó állatorvossal kell konzultálni, és az ő utasításait betartani
	6. Az Ebrendészeti telepen a tevékenység addig nem szüntethető meg, ameddig elhelyezésre váró állat tartózkodik ott.
1. sz. melléklet

